Αυτοκτονικός ιδεασμός και παρεμβάσεις κοινωνικής εργασίας
Creators: name: Λαφαζάνη, Λαμπρινή Γεωργίου
Publisher: name: Aristotle University of Thessaloniki
Year: 2023
Subjects: Αυτοκτονικότητα
Αυτοκτονικός ιδεασμός
Κοινωνικός λειτουργός
Suicidality
Suicidal ideation
Social worker

description: Η υπάρχουσα διπλωματική εργασία διερευνά το φαινόμενο του αυτοκτονικού ιδεασμού και αποσαφηνίζει κάποιες βασικές έννοιες που συνδέονται άμεσα με αυτό, όπως για παράδειγμα οι ορισμοί της αυτοκτονίας, της αυτοκαταστροφικής συμπεριφοράς, της αυτοκτονικότητας και της απόπειρας αυτοκτονίας. Βασικός σκοπός είναι λοιπόν η μελέτη των αιτιογενών παραγόντων του φαινομένου, καθώς και των τρεχόντων ερευνητικών δεδομένων αναφορικά με το προφίλ των ατόμων που εμφανίζουν αυτοκτονικές σκέψεις. Επιπροσθέτως παρουσιάζονται οι παρεμβάσεις της κοινωνικής εργασίας στο χώρο της ψυχικής υγείας και αναλύεται ο ρόλος του κοινωνικού λειτουργού, καθώς και τα καθήκοντα και οι αρμοδιότητες που οφείλει να ακολουθεί. Επίσης επεξηγούνται ο κώδικας δεοντολογίας των κοινωνικών λειτουργών και οι αρχές που εμπεριέχονται σε αυτόν, αλλά και κάποια ηθικά διλήμματα που αντιμετωπίζουν συχνά οι κοινωνικοί επιστήμονες. Ακολούθως παραθέτονται οι δεξιότητες και οι τεχνικές που αναπτύσσονται κατά τη διάρκεια των παρεμβάσεων της κοινωνικής εργασίας, καθώς συνάμα τονίζεται η βαρύνουσα σημασία του χρήσιμου και απαραίτητου εργαλείου της συνέντευξης. Επιπλέον πραγματοποιείται η παρουσίαση των τριών βασικών μεθόδων της κοινωνικής εργασίας, δηλαδή της κοινωνικής εργασίας με άτομα, ομάδες και κοινότητα, ενώ συγχρόνως επιλέγονται και κάποιες άλλες μέθοδοι, όπως η κλινική κοινωνική εργασία και η κοινωνική εργασία σε καταστάσεις κρίσης, προκειμένου να ερμηνευθούν τα χαρακτηριστικά, οι σκοποί και ο τρόπος δράσης των προαναφερθέντων μεθόδων στο χώρο της ψυχικής υγείας. Παράλληλα έμφαση δίνεται στα μέτρα πρόληψης και αντιμετώπισης περιπτώσεων αυτοκτονικότητας και ειδικότερα επεξηγούνται τα είδη της πρόληψης της αυτοκτονικής συμπεριφοράς και οι πολιτικές που εφαρμόζονται προκειμένου να προληφθούν, να εμποδιστούν και να αποτραπούν οι αυτοκτονικές ιδέες και σκέψεις των ατόμων. Σημειωτέον η μέθοδος που επιλέχθηκε για τη σύνταξη της παρούσας εργασίας είναι η βιβλιογραφική ανασκόπηση ποικίλλων συγγραμμάτων, επιστημονικών άρθρων και διαδικτυακών πηγών. Τέλος, παραθέτονται κάποιοι προβληματισμοί και δυσκολίες σε σύγκριση με τα δεδομένα και τα στοιχεία που μελετήθηκαν αναφορικά με τα μέτρα πρόληψης και αντιμετώπισης της αυτοκτονικότητας, και εν συνεχεία ακολουθούν οι προτάσεις και τα συμπεράσματα για την επιτυχή και ολιστική εξάλειψη του φαινομένου.
description: The existing thesis explores the phenomenon of suicidal ideation and clarifies some basic concepts directly related to it, such as the definitions of suicide, self-destructive behavior, suicidality and attempted suicide. The main purpose is therefore to study the causal factors of the phenomenon, as well as the current research data regarding the profile of people who have suicidal thoughts. In addition, the interventions of social work in the field of mental health are presented and the role of the social worker is analyzed, as well as the duties and responsibilities that he must follow. The code of ethics of social workers and the principles contained in it are also explained, as well as some ethical dilemmas that social scientists often face. Next, the skills and techniques developed during social work interventions are listed, while at the same time the weighty importance of the useful and necessary tool of the interview is emphasized. In addition, the three basic methods of social work are presented, i.e. social work with individuals, groups and community, while at the same time some other methods are selected, such as clinical social work and social work in crisis situations, in order to interpret the characteristics, the purposes and mode of action of the aforementioned methods in the field of mental health. At the same time, emphasis is placed on the measures for preventing and dealing with suicidal cases, and in particular, the types of prevention of suicidal behavior and the policies that are implemented in order to prevent, obstruct and deter suicidal ideas and thoughts of individuals. It should be noted that the method chosen for the writing of this paper is the bibliographic review of a variety of literature, scientific articles and online sources. Finally, some concerns and difficulties in comparison with the data and evidence studied regarding the measures for the prevention and treatment of suicidality are presented, followed by the proposals and conclusions for the successful and holistic elimination of the phenomenon.